“กอนช.” เตือน 10 จังหวัด ระวังน้ำท่วมฉับพลัน 1-5 พ.ค.นี้
“กอนช.” เตือน 10 จังหวัด พื้นที่เสี่ยง 3 ภาค “ตะวันออกเฉียงเหนือ-ตะวันออก-ใต้” เตรียมรับมือฝนตกหนัก แนะเฝ้าระวังน้ำท่วมฉับพลัน ช่วงระหว่างวันที่ 1-5 พ.ค.65
“กอนช.” เตือน 10 จังหวัด ภาคอีสาน-ตะวันออก-ใต้ เตรียมรับมือฝนตกหนัก เฝ้าระวังน้ำท่วมฉับพลัน ช่วงระหว่างวันที่ 1-5 พ.ค.65
30 เม.ย. 2565

กองอำนวยการน้ำแห่งชาติ (กอนช.) ออกประกาศเตือนเรื่อง  เฝ้าระวังพื้นที่เสี่ยงน้ำหลาก และน้ำท่วมฉับพลัน ว่าจากการคาดการณ์สภาพอากาศของกรมอุตุนิยมวิทยา พบว่าในช่วงวันที่ 29 เมษายน – 3 พฤษภาคม 2565 จะเกิดลมใต้และลมตะวันออกเฉียงใต้ที่พัดปกคลุมบริเวณประเทศไทยตอนบนจะมีกำลังแรงขึ้น
ทั้งนี้ ประกอบกับในช่วงวันที่ 1-4 พฤษภาคม 2565 บริเวณความกดอากาศสูงกำลังปานกลางจากประเทศจีน จะแผ่ลงมาปกคลุมภาคเหนือ, ภาคตะวันออกเฉียงเหนือ, และทะเลจีนใต้ ในขณะที่ประเทศไทยตอนบน อากาศร้อนถึงร้อนจัดทำให้มีพายุฤดูร้อนเกิดขึ้นและมีฝนตกหนักบางแห่ง รวมทั้งอิทธิพลของลมตะวันออก และลมตะวันออกเฉียงใต้ที่พัดปกคลุมอ่าวไทย และภาคใต้จะมีกำลังแรงขึ้น ในช่วงวันที่ 30 เมษายน – 3 พฤษภาคม 2565 ทำให้ภาคใต้มีฝนเพิ่มขึ้น และมีฝนตกหนักบางแห่ง
อย่างไรก็ตาม กองอำนวยการน้ำแห่งชาติ ได้ประเมินสถานการณ์น้ำจากฝนคาดการณ์ของกรมอุตุนิยมวิทยา และสถาบันสารสนเทศทรัพยากรน้ำ(องค์การมหาชน) พบว่า มีพื้นที่เสี่ยงน้ำไหลหลาก และน้ำท่วมฉับพลัน ในช่วงระหว่างวันที่ 1-5 พฤษภาคม 2565 ในพื้นที่ภาคตะวันออกเฉียงเหนือ บริเวณจังหวัดอุบลราชธานี, ศรีสะเกษ,บุรีรัมย์, และสุรินทร์ ส่วนภาคตะวันออกบริเวณจังหวัดตราด และภาคใต้โดยเฉพาะบริเวณจังหวัดชุมพร, สุราษฎร์ธานี, นครศรีธรรมราช, ภูเก็ต, และกระบี่
ทั้งนี้ เพื่อเป็นการเตรียมความพร้อมรับมือ ขอให้หน่วยงานที่เกี่ยวข้องโปรดดำเนินการ ดังนี้